CELEX: 62018TN0274
Language: fi
Date: 2018-04-30 00:00:00
Title: Asia T-274/18: Kanne 30.4.2018 – Klymenko v. neuvosto

201806290691986822018/C 249/452742018TC24920180716FI01FIINFO_JUDICIAL20180430353622Asia T-274/18: Kanne 30.4.2018 – Klymenko v. neuvosto
 ---documentbreak--- C2492018FI3520120180430FI0045352362Kanne 30.4.2018 – Klymenko v. neuvosto
   (Asia T-274/18)2018/C 249/45Oikeudenkäyntikieli: ranska
      Asianosaiset
   
   
      Kantaja: Oleksandr Viktorovych Klymenko (Moskova, Venäjä) (edustaja: asianajaja M. Phelippeau)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            ottamaan Oleksandr Viktorovych Klymenkon kanteen tutkittavaksi
         
      
            —
         
         
            kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 5.3.2018 annetun neuvoston päätöksen 2018/333
         
      
            —
         
         
            kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 5.3.2018 annetun neuvoston täytäntöönpanoasetuksen (EU) 2018/326
         
      
            —
         
         
            velvoittamaan Euroopan unionin neuvoston korvaamaan oikeudenkäyntikulut unionin yleisen tuomioistuimen työjärjestyksen 87 ja 91 artiklan mukaisesti.
         
      
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
            1)
         
         
            Ensimmäinen kanneperuste, joka koskee riidanalaisten toimien perustelujen puutteellisuutta
         
      
            2)
         
         
            Toinen kanneperuste, joka koskee puolustautumisoikeuksien ja tehokkaita oikeussuojakeinoja koskevan oikeuden, jotka perustuvat unionin oikeuden perusperiaatteisiin ja erityisesti Euroopan unionin perusoikeuskirjan 47 artiklaan ja Euroopan ihmisoikeussopimuksen 6 ja 13 artiklaan, rikkomista.
         
      
            3)
         
         
            Kolmas kanneperuste, joka koskee oikeudellisen perustan puuttumista siltä osin kuin Euroopan unionista tehty sopimus ei voi olla oikeudellinen perusta Klymenkoa koskevan rajoittavan toimenpiteen toteuttamiselle.
         
      
            4)
         
         
            Neljäs kanneperuste, joka koskee tosiseikkoja koskevaa virhettä siltä osin kuin Klymenko on esittänyt seikkoja, jotka osoittavat, että tosiseikasto ei ole riittävä minkään rikosoikeudellisen menettelyn käynnistämiseksi
         
      
            5)
         
         
            Viides kanneperuste, joka koskee omaisuudensuojaa koskevan perusoikeuden, joka on Euroopan unionin perusoikeuskirjan 17 artiklassa ja Euroopan ihmisoikeussopimuksen lisäpöytäkirjassa N:o 1 olevassa 1 artiklassa suojattu unionin oikeuden perusperiaate, loukkaamista.